Ben Bulben

Ben Bulben, noen ganger stavet Benbulben eller Benbulbin (fra irsk: Binn Ghulbain), er et 526 meter høyt fjell i grevskapet Sligo i Irland. Ben Bulben er det vestligste fjellet i fjellkjeden Dartry Mountains. Ben Bulben er en Ben (irsk navn for en stor fjelltopp og steinformasjon formet av isbreer).«ben (n.)», Online Etymology Dictionary Ben Bulben kan være en anglifisert versjon av den irske Binn-Gulbain, som betyr «Gulbans topp»,«Ben Bulben: An Irish Site that Inspires the Imagination», Ancient-origins.net 7. november 2015 og har såeldes navn etter den mytologiske irske kongen Conall Gulban.Byrne, Francis John (2001): Irish Kings and High-Kings, Dublin: Four Courts Press, ISBN 978-1-85182-196-9; s. 84

Denne kjeveformede fjellformasjonen (ordet 'gulban' kan oversettes som 'kjeve') er en del av Dartry-fjellene, og ligger i County Sligo i Nordvest-Irland.

 Geologi 
 Dannelse 
Ben Bulben ble dannet i den siste istiden. Det var opprinnelig en stor rygg, men isbreene skar seg ned i fjellet nordøst til sørvest og dannet den karakteristiske formasjonen man kan se i dag.McGarry, James (1976): Place names in the writings of William Butler Yeats. Smythe. ISBN 0901072397; s. 21. 

 Bergart 
De bratte sidene av Ben Bulben består av kalkstein. De glattere sidene består av skifer. Disse bergartene ble dannet for ca 320 millioner år siden.

 Klatring 
Fjellet er populært for fjellklatrere, men nordsiden kan være farlig, med kraftig vind fra Atlanterhavet. Sørsiden er derimot lettere, og er ikke like bratt. Fra toppen av fjellet har man bra utsikt over landskapet Yeats.

 Plante- og dyreliv 
Ben Bulben har flere unike planter, og har blant annet planter man ikke finner noe annet sted på Irland. Mange er arktisk-alpine planter, opprinnelig fraktet hit av isbreer som smeltet. Av dyr finner man rødrev og hare her.

 I irsk historie 
 Keltiske sagn 
Ben Bulben er medvirkende i mange keltiske sagn. Det skal blant annet ha vært oppholdssted for Fianna, en krigerbande som levde på 200-tallet. Et eksempel er sagaen hvor Diarmuid Ua Duibhne (Diarmund) blir lurt av kjempen Fionn mac Cumhaill (Finn McCool) til å sloss med et forhekset villsvin, som senere tar livet av krigeren ved å spidde hjertet hans med støttanna. Fjellet skal ha vært hvilested for Diarmuid og Grainne. På 500-tallet skal den hellige Colomba ha ført tre tusen soldater opp Ben Bulgen for å kjempe for retten til å kopiere et eksemplar av en bønnebok tilhørende den hellige Finnian.

 Den irske borgerkrigen 
I september 1922, under den irske borgerkrigen, ble en armert bil fra IRA ble trengt opp i et hjørne i Sligo. Seks soldater flyktet opp Ben Bulben, men ble alle drept, angivelig etter å ha overgitt seg.

 Bilder 

 Referanser 

 Eksterne lenker 

 Ben Bulben statistikk
 Turistinformasjon 
 Essay om diktet «Under Ben Bulben»
 Informasjon, bilde og panorama av Ben Bulben 

Kategori:Fjell i Republikken Irland
Kategori:Sligo
Kategori:Fjell under 1000 meter